ועדת העבודה, הרווחה והבריאות, כנסת 16, פרוטוקול מספר 392, 2005-03-22 11:25

שאול יהלום: אני פותח את הישיבה.

שאול יהלום: חבר הכנסת איתן כבל, אתה רוצה לדחות את הישיבה?

איתן כבל: אני מעדיף.

שאול יהלום: לפי דברי נציגי קופת חולים, החוק הזה עומד להטיל עליהם מעמסה כספית.

שאול יהלום: הם טוענים שיש להם הפסד כספי מהעניין.

שאול יהלום: אם אתה אומר שאתה מוכן לדון בחוק הזה אחרי הפגרה, אני מניח שלא תקום כאן איזושהי צעקה מצד נציגי קופת חולים על כך שהם "נסעו עד ירושלים".

איתן כבל: אני מוכן לעשות שני דברים.

איתן כבל: ראשית, אני מוכן לדחות את הדיון עד סיום הפגרה.

איתן כבל: שנית, אני מוכן להיפגש עם נציגי משרד הבריאות או עם מי שתחליטו, ולאפשר לכם לנסות לשכנע אותי.

יהודה עליאש: צריך להיפגש עם נציגי קופות החולים.

איתן כבל: אני מדבר על מי שנוגע בעניין.

שאול יהלום: מצד אחד, ברור שהעניין הזה צודק.

שאול יהלום: מצד שני, זה נושא מאוד מורכב ומסובך, בגלל שיש כאן כמה בעיות.

שאול יהלום: בעיה אחת היא עצם הטיפול במחשוב, שהוא היום מאוד קל.

שאול יהלום: לגבי הבעיה השנייה - הרי כשמדובר במשפחה, יכול להיות שנוצרה תקרה משפחתית ויכולות לעלות שאלות איך האישה והבעל יסתדרו מבחינת החישובים הכספיים.

שאול יהלום: לגבי הבעיה השלישית, הם טוענים שאכן מדובר בנושא נכון וצודק שיחסוך כסף, אבל הכסף שייחסך יהיה על חשבון קופות החולים.

שאול יהלום: מי ישפה אותן?

שאול יהלום: האם המדינה תשפה אותן או לא?

שאול יהלום: כל הבעיות האלה מאוד מורכבות, גם אם הצעת החוק בסך הכל מאוד צודקת.

שאול יהלום: כשבאתי פעם לרופא עור בהפרש של שבועיים בין פגישה לפגישה ובזמן שהתחלף רבעון, בשבועיים אלה הייתי צריך לשלם פעמיים.

שאול יהלום: אז אמרתי לעצמי שאולי יגיע חבר כנסת טוב שישפר את המצב, אבל לחלק מקופות החולים יש בעיה בגלל ההסכמים שיש להן עם הרופאים.

מיכל עבאדי: אנחנו מייצגים פה את עמדת משרד הבריאות, ואנחנו בעד הצעת החקיקה.

מיכל עבאדי: אני חושבת שאתה היטבת לתאר את הקשיים שלה.

מיכל עבאדי: חבר הכנסת איתן כבל, אנחנו למודי ניסיון.

מיכל עבאדי: בשנת 1998 העברנו כל מיני דברים לוועדת הכספים, כשעד היום אנחנו מתמודדים עם הספיחים שלהם, כי היו בעיות של ישימות.

מיכל עבאדי: אנחנו כמובן תומכים בכך שתיפגש עם נציגי הקופות.

מיכל עבאדי: אולי נצליח למצוא דרך כלשהי שאפשר יהיה ליישם את הדברים, כי בעיית הישימות פה היא מאוד מאוד קשה.

איתן כבל: הרי ממילא אנחנו יוצאים עוד מעט לפגרה, אז בואו ננצל את ההזדמנות.

שאול יהלום: אני מבקש מכל נציגי קופות החולים, שברגע שחבר הכנסת איתן כבל או מי מטעמו יפנה אליכם, תפנו לו זמן ותשבו אתו לשולחן.

שאול יהלום: תפרסו בפניו את כל הקשיים, ובואו לקראת העניין, כי הממשלה תומכת בחוק.

שאול יהלום: רצוי לטפל בו מכל כיוון.

שאול יהלום: אני מאחל לכולם פורים שמח.

שאול יהלום: תודה רבה, אני נועל את הישיבה.